Hollen (Hollnseth)

Hollen () is en Dörp in de Gemeen Hollnseth, in’n Landkreis Cuxhoben, Neddersassen. Dat Dörp liggt bi de Meh.

 Geografie 

De Naveröörd sünd Nindörp in’n Noorden, Nindörper Moor in’n Noordoosten, Brobargen un Oostendörp in’n Oosten, Isheim in’n Süüdoosten, Abbenseth in’n Süden, Langeln in’n Süüdwesten un Armsdörp in’n Westen.

 Historie 

duum|Hollener Möhl
Hollen kummt 1004 toeerst in de Oorkunnen vör.

De Hollener Möhl liggt en beten von’n Oord af an’n Möhlenbeek, de na de Meh flütt. De Möhl hett von 1801 bet 1940 Koorn mahlt. Vondaag is de Watermöhl en Museumsmöhl un blangen de Möhl liggt en Gasthoff.

In’n Eersten Weltkrieg sünd 15 Soldaten ut Hollen fullen oder vermisst un in’n Tweten 42http://www.denkmalprojekt.org/2009/hollnseht-hollen_wk1u2_ns.htm.

Hollen is an’n 1. Juli 1972 bi de Gemeenreform in Neddersassen mit de Gemeen Abbenseth to de ne’e Gemeen Hollnseth tohoopleggt worrn.

Hollen hett en lütt Heimatmuseum, dat von Michael Schwieger bedreven warrt.

 Inwahnertall 

 Religion 

duum|Kapell an’n Karkhoff
Hollen is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

De Karkhoff Hollen liggt an de Oortsstraat.

 Börgermeesters 

 Tied  Börgermeester 1933–1938  Otto Gerkens 1938–  Christian Peters 1960–1972  Georg Müller

 Wapen 

Dat Wapen wiest op blauen Grund en sülvern Wellenlien mit en gollen Watermöhlenrad dör över un en gollen Barg in’n Schildfoot dor ünner, op den en blau Hünengraff to sehn is.

Dat Möhlenrad un de Wellenlien staht för de Hollener Möhl un den Hollener Möhlenbeek.

 Kultur 

duum|Kriegerdenkmaal in Hollen
En Denkmaal för de Fullenen ut de twee Weltkrieg’ steiht bi’n Karkhoff.

 Weertschop un Infrastruktur 
duum|Sprüttenhuus in Hollen
duum|De fröhere School in Hollen
Hollen hett en egen freewillige Füürwehr.

 Verkehr 

Hollen liggt an de Kreisstraat 32, de in’n Noorden över Nindörp na Loomst löppt. In’n Süden löppt de Straat na Abbenseth. Lüttjere Straten gifft dat ans na Oostendörp, Armsdörp un Nindörper Moor.

 Literatur 

 Michael Schwieger: Hollener Chronik. 2004, ISBN 3-8334-1022-1

 Footnoten 

 Weblenken 

 Websteed von Michael Schwieger mit Infos över Hollen (hoochdüütsch)

Kategorie:Oort
Kategorie:Landkreis Cuxhoben